সেমিনারে বিশেষ অতিথির বক্তব্যে সাবেক তথ্য কমিশনার অধ্যাপক ড. মো. গোলাম রহমান বলেন, ‘মুক্তিযুদ্ধের আগে ষাটের দশকে পূর্ব বাংলার অবস্থা, বাংলার অর্থনীতি, বঞ্ছনা, যে বৈষম্য ব্যবস্থা কায়েম করা হয়েছিল, তখনকার সাংবাদিকেরা অনেক কষ্ট করে উপস্থাপন করেছিলেন। গণতন্ত্র, ভাষা আন্দোলন, ছয় দফা আন্দোলন, ৬৯ এর গণঅভ্যুত্থান, ৭০ এর নির্বাচন সব কিছুতেই সাংবাদিকদের অবস্থান ছিল স্পষ্ট। আর এসকল আন্দোলনের চূড়ান্ত রূপ হচ্ছে মুক্তিযুদ্ধ। সংবাদপত্রে যে অবিচ্ছিন্ন ধারা এবং সাংবাদিকরা যে ঐতিহাসিক দায়িত্ব পালন করেছেন তা অনেক গুরুত্বপূর্ণ।’